OpenLLM-France/wikimedia huggingface dataset:
# San Roman baseliza (Agoitz)

San Roman baseliza Agoitz udalerrian Erdi Aroko kristiau baseliza bat da.

## Historia

Ermita mendigain batean dago eta landatutako zelaien erdian estanpa eder bat sortzen du. Artistikoki ez da nabarmentzekoa. Baina dagoen tokia toki historikoa da Nafarroarentzat, eta oso garrantzitsua Agoitzentzat, hemen baitu jatorria Nafarroako herri horretako armarriak.
Leku asko gogoratzen dira gudu eta liskarren eszenatoki izan direlako. Are gutxiago bakea sinatu zutenek. Hori da San Roman baselizaren kasua. Hemen, 1479an, agaramondarrek eta beaumondarrek bakea adostu zuten garai hartan erregeordea zen Maddalen andrearen aurrean, Frantzisko Febo nafar errege zelarik. Agaramondarrak eta beaumondarrak bi noblezia-talde ziren, eta hainbat hamarkada zeramatzaten elkarren aurka. Borroka horiek Nafarroako Erresumaren gainbehera ekarri zuten XV. mendearen bigarren erdian. San Roman baselizan, azkenean, zuhurtasuna nagusitu zen eta Nafarroako herri eta biztanleei eragiten zien odolustea eten zen. Atzean geratu zen Joan II.a erregearen eta haren seme Bianako Printzearen arteko liskarraren historia tragikoa, biak hilda baitzeuden. Joan II.ak erregina Zuria hil ondoren tronua semeari utzi ez izana zen bi aldeei hamarkadetan zehar aurre egin zien gerra zibil latzaren jatorria. Beaumondarrek printzearen alde egin zuten. Agaramondarrek Joan erregeari.
Aurrez aurre zeuden taldeetako bi buruzagi militarrek, Pedro Nafarrak agramondarrek eta Luis Beaumontekoak beaumontarrek, beren ezpatak ermitaren aurreko lurrean sartu zituzten, bakearen seinale gisa. Keinu hori ezin ezabatuzko moduan gogoratu zen Agoizko armarrian, non punta beherantz duten bi ezpatak agertzen baitira, eta erdian koroa bat, bakea lortzeko benetako bitartekaritzaren sinbolo gisa.

## Erreferentziak

* Nafarroako Entziklopedia Handia | AGOITZ. (Noiz kontsultatua: 2021-12-16).

## Ikus, gainera

* Agoitz

## Kanpo estekak

* Datuak: Q110189126
# San Roman baseliza (Muxika)

San Roman baseliza Muxikan, San Roman edo Besangiz auzoan dagoen XIV. mendeko baseliza bat da, muino baten gainean Muxika dorretxetik gertu.

## Ezaugarriak

Ermita oinplano angeluzuzenekoa da, 14,10 x 7,30 metrokoa, eta burualde laua duen nabe laukizuzen bakar batez osatuta dago. Harresiak harlangaitzezkoak dira eta ertzak harlanduzkoak; estalkia bi isurikoa da, eta arku zorrotzeko ate batetik sartzen da barrura.
Garai berantiar batekoak izan daitezke burualdeko bi leihoak, txaranbelduak eta erdiko zutabetxoarekin eta goiko aldean lau petaloko lorearekin, hargintza lan fin batean. Ermitan, gainera, gotiko berantiarreko fabrikako elementuak daude, hala nola sarrera, pixka bat zorrotza eta ur bedeinkatu ontzi batez alboetan, hegoaldeko horman.
Barruan pulpitua eta korua desagertu dira, eta horien parean, tenpluaren oinaldean irekitako bi arkupe zorrotzez osatutako eserleku-leiho bat kontserbatu da.

### Barrualdea

Ermitaren barruan, San Roman santuaren eskultura bat dago, tunika berde batez jantzita eta liburu bat eskuan. Ezkerreko eskuan, bere mihi luzea – martirioaren sinboloa – gurutze batean errematatuta dago. San Roman irudikatzeko modu hori ez da ohikoa, erromatar soldadu baten moduan jantzita erakutsi ohi baitzaio. Gotiko berantiarreko irudia da, XVI. mende hasierakoa, hainbat aldiz birmargotua izan dena.

## Historia

Jatorrian, San Romangoa inguruko parrokia izango zen, baina San Bizente Martiriaren Eliza sortu ondoren baselizara mugatuta geratuko zen. Tenplua, XIII. mendean berreraiki zen, eta, berriz ere, 1500 inguruan, gaur egungo itxura hartuz.
San Bizente parrokiatik joaten zen ermita horretara, eta apaizak bedeinkatzen zuen bertaratutakoek biltzen zuten ura bere baratze eta ukuiluak babesteko. Erdi-urren zeuden emakumeak santuaren babespean jartzen ziren, eta jaioko zen haurraren sexuari buruz zuten lehentasuna adierazten zioten hari. Baseliza honetan abuztuaren 9an ospatzen da jaia.

## Santua

Román Erromatar Inperioko soldadu bat izan zen, 258an bere burua kristau deklaratzeagatik martirioa jasan zuena. Tradizioak San Lorenzoren galdeketetan eta martirioan zegoen soldaduetako bat zela dio, eta, santuaren zintzotasun eta fedearen adibidea ikusita, kristautasunera bihurtu zen. Bere ziegan San Lorenzok berak bataiatu zuen, eta hau hil ondoren, Romanek bere fede berria aitortu zuen publikoki. Bere predikazioa hastean, Valeriano enperadoreak mihia mozteko agindu zuen, baina, hala ere, bere lanarekin jarraitzen zuen, eta, beraz, espetxeratu egin zuten, eta, ondoren, ito. Bere jaieguna abuztuaren 9a da, San Lorenzo aurreko eguna, santu honek kristautasunera bihurtu zuela ospatzeko.

## Ondarea

Eusko Jaurlaritzak izendatutako ondarea da.

## Erreferentziak

* 1 2 3 4 5 Done Erroman | Eleiz Museoa – Museo diocesano. (Noiz kontsultatua: 2019-09-28).
* 1 2 «Muxikako Udala - San Roman» www.muxikakoudala.eus (Noiz kontsultatua: 2019-09-28).
* ↑ «San Roman baseliza. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-28).

## Kanpo estekak

* Datuak: Q65563083
* Multimedia: San Roman baseliza / Q65563083
# San Roke kalea (Donostia)

San Roke kalea :
| Donostia, Amara ||
| San Roke kalearen irudia. ||
| Herrialdea Lurraldea | Euskal Herria Gipuzkoa |
| San Roke kalea San Roke kalea San Roke kalea ||
| Koordenatuak: | 43°18′45.34″N 01°59′07.22″W﻿ / ﻿43.3125944°N 1.9853389°W﻿ / 43.3125944; -1.9853389 |
San Roke Donostiako (Gipuzkoa) kalea da, Amara kalean hasi eta Lazkano pasealekuan bukatzen dena.
Amara auzoaren gainean dago, bertakoek Peseta deitzen zioten mendiaren magalean. 1940ko hamarkadako etxeak daude kalearen tarte luze batean, Sotomayorko dukearen lurrak zirenetan (egun haren ondorengo Albako dukesak du Arbaizenea jauregia kale honetan) gerra ostean udal zerbitzuetara etorri ziren funtzionario berrientzat etxeak egiteko eman baitziren lur horiek. Arbolez eta belardiz inguratutako etxeak dituen kalea da. Inguruetan Basoerdi parkea dago.

## Kanpo estekak

* Datuak: Q12266939
* Multimedia: San Roke street (Donostia) / Q12266939
# San Roman Saria

San Roman Saria urtero, abuztuaren 9an, Muxikako San Roman auzoan jokatzen den txirrindularitza lasterketa da, Amorebieta Txirrindulari Elkarteak antolaturik.

## Palmaresa 1996tik aurrera

| Urtea | Garailea | Bigarrena | Hirugarrena |
| 1997 | ? | ? | ? |
| 1998 | Carlos Pindado | Unai Yus | Juan Antonio Flecha |
| 1999 | ? | ? | ? |
| 2000 | Koldo Gil | Unai Barazabal | Roger Lucía |
| 2001 | Peio Arreitunandia | Antonio Alcañiz | Iñigo Urretxua |
| 2002 | ? | ? | ? |
| 2003 | Joseba Agirrezabala | Alexander Juanikorena | Julen Urbano |
| 2004 | Beñat Albizuri | Javier Mejías | Gustavo Toledo |
| 2005 | Mikel Elgezabal | Joseba Agirrezabala | Miguel Silvestre |
| 2006 | Francisco Torrella | Juan Pablo Uriarte | Vicent Perales |
| 2007 | Juan Luis Negueruela | Jon Mariñelarena | Aitor Regillaga |
| 2008 | Joseba Larralde | Jorge Baskones | Adrián Legasa |
| 2009 | Jagoba Arberas | Jon Aberasturi | Aitor Ocampos |
| 2010 | Aleksandr Riabkin | Peio Bilbao | Marcos Miguel |
| 2011 | Mario González Salas | Jesús Ezquerra | Eduardo Sepúlveda |
| 2012 | Jon Ander Insausti | Johann van Zyl | Rafael Márquez |
| 2013 | Beñat Txoperena | Marcos Jurado | Antonio Pedrero |
| 2014 | Miguel Ángel Benito | Iván García | Piotr Brożyna |
| 2015 | bertan behera utzia | bertan behera utzia | bertan behera utzia |
| 2016 | Juan Antonio López-Cózar | Cyril Barthe | Odei Juango |
| 2017 | Jokin Aranburu | Mauricio Moreira | Mikel Alonso |
| 2018 | Oier Lazkano | David González López | Francisco Galván |
| 2019 | Oier Ibarguren | Iker Ballarin | Iñigo Elosegi |
| 2020 | bertan behera utzia COVID-19 pandemia zela eta | bertan behera utzia COVID-19 pandemia zela eta | bertan behera utzia COVID-19 pandemia zela eta |
| 2021$^,$ | Xabier Isasa | Calum Johnston | Unai Aznar |
| 2022 | Rodrigo Álvarez | Mikel Retegi | Javier Ibáñez |
| 2023 | Unai Aznar | Ander Ganzabal | Aritz Urra |
| 2024 | Asier Castilla | Maxime Diribarne | Pablo Ara |

## Erreferentziak

* ↑ «Ryabkin (Caja Rural) gana el San Román Saria de Muxika. TOP 10.» biciclismo.com 2010-08-09.
* ↑ «Beñat Txoperena consiguió la victoria en Muxika» ciclo21.com 2013-08-08.
* ↑ Torneo Lehendakari: Miguel A. Benito venció en Muxika. 2014-08-10.
* ↑ «Suspendido el S-an Roman Saria de Muxika» biciclismo.com 2015-08-09.
* ↑ «13ª Torneo Lehendakari: López-Cozar se lleva al sprint la San Roman Saria» ciclo21.com 2016-08-09.
* ↑ «Jokin Aranburu garaile San Roman sarian» Diario Vasco 2017-08-11.
* ↑ «Oier Lazkano da un nuevo triunfo a Caja Rural-RGA en Muxika» elpeloton.net 2018-08-09.
* ↑ «Oier Ibarguren azpeitiarrak garaipen berria lortu du Muxikan» Urola Kostako Hitza 2019-08-10.
* ↑ elpeloton.net. 2021-08-09.
* ↑ «Torneo Helduz: Muxika – Xabier Isasa repite y se impone en solitario» sprint-final.info 2021-08-09.
* ↑ «San Roman Saria-Muxika 2022» firstcycling.com 2022-08-09.
* ↑ Unai Aznar (Finisher) vuelve por sus fueros en Muxika
* ↑ «Asier Castilla Pikazak irabazi zuen atzo San Roman Saria Muxikan» aiaraldea.eus 2024-08-03.

## Kanpo estekak

* «San Roman Sariaren palmaresa» http://www.siteducyclisme.net/.
* Datuak: Q55599823
# San Roman (Oloritz)

    Artikulu hau Orbaibarreko herri hustuari buruzkoa da; beste esanahietarako, ikus «San Roman (argipena)».
San Roman Orbaibarrako Oloritz udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
Bertako biztanleak sanromandarrak ziren.

## Izena

San Roman beste hizkuntza batzuetan ere ezagutzen da, hala nola:
* gaztelaniaz: San Román ("san román" ahoskatua)
Gainera, toponimoa modu bakarran agertu da historian zehar:
* San Roman (1534)
* San Roman (1705)
* San Roman (1800)
* San Roman (1975)

## Historia

Izen bereko bere eliza XI. mendean dokumentatuta dago. XIV. mendean despopulatu bide zen.

## Oharrak

* ↑ /sanromán/ ahoskatua (laguntza) Azentua: zorrotza hirugarren silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskaltzaindia: Euskal Onomastikaren Datutegia.
* ↑ «San Roman - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Oloritz
* Orbaibar
* Erdialdea
* Erriberriko merindadea
* Nafarroa Garaia

## Kanpo estekak

* Datuak: Q112323376
# San Roman (argipena)

San Roman izenak hainbat adiera ditu:

## Santuak

Roman, Romain edo Erroman izeneko santu kristau bat baino gehiago bada. Ezagunena, eta ohikoan elizak bere izenean dituena honakoa da:
* Erroman Zesareakoa (Erroman Antiokiakoa izenez ere ezaguna).
Beste santu batzuk:
* Erroman Auxerrekoa.
* Erroman Condatekoa (Erroman Jurakoa izenez ere ezaguna)
Ikus, halaber:
* Erroman (Aita Santua); baina ez da santutegiko santua.

## Toponimoak
### Euskal Herrian

* San Roman, Bizkaiko auzoa, Muxika udalerrian. Besangiz izenez ere ezaguna.
* San Roman, Nafarroako herri hustua, Oloritz udalerrian.
* San Román de San Millán gaztelerazko izena (eta koofiziala), Durruma euskaraz, udalerria Araban.
* San Román de Campezo gaztelerazko izena (eta koofiziala), Durruma Kanpezu euskaraz, herria Araban, Bernedoko udalerrian..

### Espainian
#### Populazioak

* Peraleda de San Román, Cáceresko udalerria.
* San Román, Asturiaseko parrokia, Amieva udalerrian.
* San Román de Cameros, Errioxako udalerria.
* San Román de Hornija, Valladolideko udalerria.
* San Román de la Cuba, Palentziako udalerria.
* San Román de la Llanilla, Kantabriako herria, Santander udalerrian.
* San Román de los Montes, Toledoko udalerria.

#### Tren geltokiak

* San Roman, Asturiaseko tren geltokia, Candamu udalerrian.

### Italian

* San Romano in Garfagnana, Luccako udalerria.

## Abizenak

* Gonzalez de San Roman, Arabako abizen konposatua.
* Perez de San Roman, Arabako abizen konposatua.
Pertsona hauenak adibidez:
* Iñaki Ibañez San Roman (1959-), Zumarragan jaiotako itzultzailea.
* Juan Antonio Letamendia Perez de San Roman (1940-2019), Donostian jaiotako idazle, irakasle, hizkuntzalari eta komikilaria.
* Auxkin Perez de San Roman Alkorta (1974-), Oiartzunen jaiotako esku-huskako pilotaria.
* Aiora Perez de San Roman Uria (1978-), Oiartzunen jaiotako Oiartzungo lehen alkate emakumea.

## Beste batzuk

* San Roman Saria, Muxikan jokatzen den ziklo-kross lasterketa.

## Ikus, gainera

* San Roman eliza, hainbat elizaren izena da.
* Durruma, hainbat adierari buruzko argipen orria.
# San Roke kaleko 4. zenbakidun eraikina

San Roke kaleko 4. zenbakidun eraikina (lehen 12. zenbakia) Moredako eraikina da, Araban.
1998ko irailaren 10ean, Eusko Jaurlaritzak monumentu izendatu zuen, Sailkatutako Kultura Ondasuna.

## Deskribapena

Eraikuntza San Roke kalea eta Vianarantzko errepidearen artean dago, bi kaleen artean dagoen sestra desberdintasunera egokituz. San Roke kaletik eta Vianarantzko errepidetik sarrera izan arren, sarrera nagusia San Roke kaletik du.
Laukizuzendun oineko tarteko etxe bat da, San Roke kalerantz behe solairuko altuerarekin eta Vianaranzko errepide aldera behe solairua eta bi gehiago. Fatxada nagusia, iparraldera ematen duena, bederatzi dobeladun eta klabean eskudetedun puntu erdiko arku batez antolatzen da; ezkerralderantz leiho edo bano batekin, arkuz landutako dintelaz eta sarreraren arkuaren gainean ganbarari dagokion leihotxo batez. Behealdeko kalera ematen duen fatxada dobeladun sarrera arku batez antolatzen da behe solairuan, goiko solairuetan aireztatze hutsunez eta bi balkoi-atez dagokien burdin landuzko balkoiarekin.
Fatxadak harlanduz eginak dira. Hegala egurrezko gapirioduna da, moduratutako eta landutako harrizko erlaizaren gainean egonik.
Deskribapena XVI. mendeko berpizkundeko eraikin bati dagokio, San Roke kalean mantentzen direnetatik zaharrenetako bat. Egurrezko barne egitura du, hau kontserbazio egoera onean egonik. Bi sestra desberdinen arteko kokapenak irtenbide tekniko eta tipologiko bereziak hartu beharra izan du ondoriotzat barneko lurraren kontrako gune batzuen erabilera zerbitzu, nekazal biltegi, lurperatutako upelategi, eta abarretara bideratuz.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8772098
# Sant Jeroni de Cotalba monasterioa

Sant Jeroni de Cotalba (valentzieraz: Sant Jeroni de Cotalba, gaztelaniaz: San Jerónimo de Cotalba) Espainiako Valentziako autonomia erkidegoko Valentziako probintzian dagoen antzinako monasterio bat da, hain zuzen ere, La Safor eskualdeko Alfauir herrian kokatzen da. Arkitektura gotikoa. Garaia, XIV. mendea.

## Bibliografia

* Fernando Mut Oltra y Vicente Palmer Terrades. Real Monasterio de San Jerónimo de Cotalba. Fernando Mut, Editor, Gandía, 1999. ISBN 84-605-9116-6
* Jesús Eduard Alonso López. Sant Jeroni de Cotalba: desintegració feudal i vida monàstica (segles XVIII y XIX). Gandía, CEIC Alfons el Vell, 1988. ISBN 84-86927-00-5
* Francisco Javier Delicado Martínez y Carolina Ballester Hermán. El Monasterio de Cotalba (Gandía). Una fundación Jerónima del Siglo XIV. Universidad de Valencia.
* Arturo Zaragozá Catalán. Arquitectura gótica valenciana.Siglos XIII-XV. Valencia, Generalitat Valenciana, 2000, ISBN 978-84-482-2545-2
* Arturo Zaragozá Catalán. Memorias Olvidadas. Imágenes de la escultura gótica valenciana. Valencia, Generalitat Valenciana, 2015, ISBN 978-84-482-6017-0
* Mateo Gómez, Isabel, López-Yarto, Amelia y Prados García, José María, El arte de la Orden Jerónima: historia y mecenazgo, Madrid, Encuentro, 2000, ISBN 978-84-7490-552-6 pp. 281-284.

## Ikus, gainera

* Ausiàs March

## Kanpo loturak

* Monasterioaren webgunea (Gaztelaniaz)
* Datuak: Q1321720
* Multimedia: Monastery of Sant Jeroni de Cotalba / Q1321720
# Sant Joan d'Alacant

    Artikulu hau Alacantíko udalerriari buruzkoa da; beste esanahietarako, ikus «Sant Joan (argipena)».
Sant Joan d'Alacant Valentziar Erkidegoko udalerria da, Alacantí eskualdean eta Alacanteko probintzian dagoena.
2009ko urtarrilaren 1eko erroldaren arabera 21.939 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q740204
* Multimedia: Sant Joan d'Alacant / Q740204
# Sant Joan de Mollet

    Artikulu hau Gironèseko herriari buruzkoa da; beste esanahietarako, ikus «Sant Joan (argipena)».
Sant Joan de Mollet Kataluniako udaleria da, Gironès eskualdean eta Gironako probintzian kokatua. 2009ko urtarrilaren 1eko erroldaren arabera 517 biztanle zituen. 3,16 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 349 | 381 | 377 | 360 | 345 | 343 | 397 | 365 | 315 | 312 | 406 | 517 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q13447
* Multimedia: Sant Joan de Mollet / Q13447
# Sant Joan Despí

    Artikulu hau Baix Llobregateko herriari buruzkoa da; beste esanahietarako, ikus «Sant Joan (argipena)».
Sant Joan Despí Kataluniako udalerria da, Baix Llobregat eskualdean eta Bartzelonako probintzian kokatua. 2009ko urtarrilaren 1eko erroldaren arabera 32.030 biztanle zituen. 6,17 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.171 | 1.362 | 1.490 | 2.007 | 2.060 | 2.161 | 4.851 | 16.125 | 25.309 | 24.977 | 28.772 | 32.030 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Sant Joan Despíko udalaren webgunea.
* Datuak: Q15640
* Multimedia: Sant Joan Despí / Q15640
# Sant Joan de Moró

    Artikulu hau Plana Altako herriari buruzkoa da; beste esanahietarako, ikus «Sant Joan (argipena)».
Sant Joan de Moró Valentziako Erkidegoko udalerria da, Plana Alta eskualdean eta Castellóko probintzian kokatua.
2009ko urtarrilaren 1eko erroldaren arabera 2.893 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q627890
* Multimedia: Sant Joan de Moró / Q627890
# Sant Jeroni (Montserrat)

Sant Jeroni, Kataluniako El Bruc, Marganell eta Collbató udalerrien artean dagoen mendia bat da. 1.236 metroko garaiera du eta Montserrat mendilerriaren punturik garaiena da.

## Kanpo estekak

* Datuak: Q7419090
* Multimedia: Sant Jeroni (Montserrat) / Q7419090
# Sant Joan

    Artikulu hau Mallorcako herriari buruzkoa da; beste esanahietarako, ikus «Sant Joan (argipena)».
Sant Joan Mallorca uharteko udalerria da, Pla de Mallorca eskualdean dagoena.
2009ko urtarrilaren 1eko erroldaren arabera 1.962 biztanle zituen.

## Ikus, gainera

* Balear Uharteetako udalerrien zerrenda

## Kanpo estekak

* (Katalanez) Udalaren webgunea.
* Datuak: Q692920
* Multimedia: Sant Joan / Q692920
# Sant Joan Baptistako geltokia

Sant Joan Baptista Bartzelonako tranbiaren geltoki bat da, Sant Adrià de Besòs udalerrian dago.
Geltokia 2007n inauguratu zen.
# Sant Joan de Labritja

    Artikulu hau Eivissako udalerriari buruzkoa da; beste esanahietarako, ikus «Sant Joan (argipena)».
Sant Joan de Labritja Eivissa uharteko udalerria da. 2009ko urtarrilaren 1eko erroldaren arabera 5.541 biztanle zituen.

## Geografia

Sant Joan herriburuaz gain, beste sei parrokiek osatzen dute udalerria:
* Sant Miquel de Balansat
* Sant Joan de Labritja (herriburua)
* Sant Llorenç de Balàfia
* Sant Vicent de sa Cala
* Portinatx
* Port de Sant Miquel
* Sa Cala de Sant Vicent

## Ikus, gainera

* Balear Uharteetako udalerrien zerrenda

## Kanpo estekak

* Udalaren webgunea. (Katalanez) (Gaztelaniaz)
* Datuak: Q983628
* Multimedia: Sant Joan de Labritja / Q983628
# San Frantzisko–Oakland Badia zubia

San Frantzisko–Oakland Badia zubia edo Badiako zubia, ingelesez: San Francisco–Oakland Bay Bridge eta Bay Bridge, AEBetako San Frantzisko eta Oakland hiriak San Frantziskoko badia zeharkatuz elkarlotzen dituen zubi eseki bat da, Kalifornia estatuan. Tartean Yerba Buena uhartetik ere pasatzen da.
Egunero bi norantzetan 250.000 ibilgailuek zeharkatzen dute eta 7,28 kilometro luze ditu. Oinezkoek eta txirrindulariek igarotzea debekatua Dute.
1932an Charles H. Purcell ingeniariak diseinatu eta eraikitzen hasi eta 1936ko azaroaren 12an amaitu zen, Golden Gate zubia amaitu baina sei hilabete lehenago.
* Datuak: Q771404
* Multimedia: San Francisco–Oakland Bay Bridge / Q771404
# San Fratello

San Fratello Italiako udalerri bat da. Messinako probintzian kokatuta dago, Sizilia eskualdean. 3.259 biztanle ditu, 67,63 kilometro koadroko azaleran banatuta.

## Mugakideak

San Fratellok honako udalerri hauekin egiten du muga:
Caronia Militello Rosmarino Sant'Agata di Militello Acquedolci Alcara li Fusi Cesarò

## Kanpo estekak

* Datuak: Q491851
* Multimedia: San Fratello / Q491851
# San Félix uhartea

San Féix uhartea, Txileko Desventuradas uhartediko uharte bat da, Ozeano Barean.
# San Fruktuoso eliza (Barós)

San Fruktuoso eliza (aragoieraz: ilesia de Sant Fertús de Barós; gaztelaniaz: iglesia de San Fructuoso de Barós) Espainiako Aragoi autonomia erkidegoko Jazetania eskualdeko Barós herrian dagoen eliza bat da, hain zuzen ere, Huescako probintzian kokatzen da.
1063. urtean eliza Jakako San Pedroren katedralaren eskuetara iragan zen, eta 1080ean Antso V.a Nafarroakoak kokaleku guztia Jakako erromesen aterpea antolatzeko dohaintzan eman zuen.

## Kanpo estekak

* Datuak: Q3573289
* Multimedia: San Fructuoso (Barós) / Q3573289
# San Fruktuoso kapera (Braga)

San Fruktuoso kapera (portugesez: Capela de São Frutuoso de Montélios) eliza bisigotiko bat da, Bragan kokatua. Fruktuoso gotzainak sustatu zuen hil aurretik eta eliza pribatu bezala zeukan berak ematen baitzituen mezak. 665an hil ondoren bere mausoleo bihurtu zen. Bere hilobia absidetik gertu baina kanpoaldea kokatzen da eta ez gurutzaduran, honela bere umiltasuna azpimarratuz.
Eraikina txikia da eta gurutze grekoko oinplano zentralizatua dauka. Gurutzearen beso bakoitzak kupula bat dauka eta gurutzaduratik banatzen da ferra arku banarekin. Oinplanoan ageri den bezala, beso luzatuak dira eta ferra arku itxura dute. Gurutzaduran zinborioa dago, kupula batez estalia.
Kanpotik hormak lau eta zuzenak dira eta harlanduzko murruek osatzen dute. Estalkia, barnetik kupulak izanagatik, kanpotik bi isurialdeko teilatua da.
Nahiz eta ezin den den baieztatu, esan genezake ekialdeko eragina ikus dezakegula eraikin honetan. Ravennako Gala Placidiaren mausoleoa edo Konstantinoplako Apostoleionen zehazki.

## Ikus, gainera

* Santa Comba eliza (Bande)
* San Joan Bataiatzailearen eliza (Venta de Baños)
* Nave-ko San Pedro eliza
* Arte aurre-erromanikoa
* Arte bisigotikoa
* Arte paleokristaua

## Kanpo estekak

* (Gaztelaniaz) Arte Prerrománico Español: San Fructuoso de Montelios
* (Ingelesez) The Galla Placidia
* (Italieraz) Gala Placidia mausoleoa
* Datuak: Q2064832
* Multimedia: Capela de São Frutuoso (Braga) / Q2064832
# San Fulgencio

San Fulgencio (valentzieraz Sant Fulgenci) Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2011ko urtarrilaren 1eko erroldaren arabera 12.354 biztanle zituen.

## Demografia

2011ko erroldaren arabera herriak dituen 12.354 biztanleetatik %77,62a Espainiatik kanpo jaioak dira, hortaz San Fulgencio atzerritar gehien dituen Espainiako udalerria da.

## Ikus, gainera

* Alacanteko udalerrien zerrenda

## Erreferentziak

* ↑ https://web.archive.org/web/20100418061537/http://www.ine.es/inebase2/leer.jsp?L=0&divi=DPOP&his=0 Instituto Nacional de Estadística INE.

## Kanpo estekak

* (Katalanez) Udalaren webgunea.
* Datuak: Q2074405
* Multimedia: San Fulgencio / Q2074405